Pole ma siia ammu postitanud, kuigi juhtunud on pärast Vegast ju päris palju. Aga oli suvi ja  turniirideväline aeg kulus mujale kui blogile ja eks foorum ja EPT Tallinn kajastamine rahuldas kirjutamisvajaduse nagunii.  Hetkel aga olen haiguse tõttu diivanile aheldatud ja ei leidnud oma eilse juhtumi jaoks ühtki sobivat foorumiteemat, seega kriban siia.  Meid oli Starsi õhtusel 40K garanteeritud turniiril järgi ca 100 (900 sai raha, aga märkimisväärsed rahad siiski finaallauas), mul kenasti veidi üle keskmise stäkk 207K. Olen suurel blindil ja keskelt lükkab tüüp all-in.  Vaatan, et blind 8000  ja mul callida 16K, kaardid polegi tähtsad (Tx vist), callin ja märkan, et ... callida oli hoopis 160K. Ega ma ei saa aru, miks peab keegi AJ-ga selles olukorras 160K sisse lükkama, aga seekord õnnestus tal kõik imekenasti, sest tappa ma selle poti muidugi sain ja varsti ka välja kukkusin.